
                                                             
MESTO NITRA
	
Mestský úrad v Nitre

 Všetkým záujemcom

Váš list číslo/zo dňa		Naše číslo		Vybavuje/linka		Nitra
                                                                                 M.Daniš/+421 37 6502 270            16.06.2022

Vec:
Výzva na predloženie ponúk
                                         
Zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov 

1. Identifikácia verejného obstarávateľa:
Názov: 	Mesto Nitra
Adresa:	Štefánikova trieda 60,  950 06 Nitra
IČO:		00308307
IČ DPH:	SK2021102853
adresa hlavnej stránky verejného obstarávateľa /URL/: https://www.nitra.sk/
Zatriedenie obstarávacieho subjektu podľa zákona:
Verejný obstarávateľ podľa § 7 ods. 1 písm. b) zákona o verejnom obstarávaní. 
Kontaktná osoba: 
Vo veciach verejného obstarávania : Ing. Miroslav Daniš; 037 6502 270; danis.miroslav@msunitra.sk
Vo veciach  technickej špecifikácie : Mgr. Andrea Oravcová; 037 6502 218; oravcova@msunitra.sk

2. Názov zákazky:
[bookmark: _Hlk97707642]„Umelecko-remeselná obnova a výroba replík okien na Mestskej tržnici v Nitre“
3. Typ zákazky a druh postupu:
Typ zákazky: Zákazka s nízkou hodnotou – civilná (práce).
Druh postupu zadávania zákazky: Zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)
Spoločný slovník obstarávania (CPV): 
45213140-6 Stavebné práce na objektoch trhovísk; 45421132-8 Montáž okien
4. Typ zmluvy: Zmluva o dielo
5. Miesto dodania: Kasáreň – Mestská tržnica, Štefánikova tr. 50, Nitra
6. Opis predmetu zákazky:  Predmetom zákazky je umelecko remeselná obnova a výroba, dodávka a montáž historických replík pôvodných okien, ktoré sú datované do obdobia výstavby budovy a osadené na objekte Mestskej tržnice v Nitre. Výroba repliky okien bude realizovaná iba na základe súhlasného stanoviska KPÚ a právoplatných vydaných rozhodnutí k obnove objektu. Uchádzač je povinný vychádzať rozhodnutí KPÚ v Nitre a vypracovanej Inventarizácie časti okien býv. kasární (tržnice) na Štefánikovej triede v Nitre, spracovateľ Peter Buday a Ing. Arch. Lýdia Chovancová Budayová, PhD., Nitra, november 2019. Krajským pamiatkovým úradom v Nitre boli vydané samostatné rozhodnutia č.KPUNR-2017/5392-2/11273/KRM K obnove okien, č. KPUNR-2019/19230-3/66816/KRM k celkovej obnove. Okná kastlové s mriežkou majú pravouhlý, na výšku stavaný otvor s rozmermi v x š = 2000 x 1050 mm, V nich sú osadené dvojité, štvorkrídlové, dvojtabuľkové, dnu a von otvárané výplne. Krídla sú osádzané na rám s pevným stredovým krížom, pôvodný parapet je drevený. Dlhé, valcové pánty a závesy ukončujú štylizované žalude. Vnútorné krídla sú k zvislej lište stredového kríža fixované dvojicami obrtlíkov, priťahujú sa pomocou gombíkových úchytov na kruhových podložkách. Dolné vnútorné krídla sa fixujú i pomocou dvoch záporiek, uchytených na vnútorných stenách skrine. Primárny náter dreva bol zrejme svetlej, sivo-zelenej farby – požadovaná farebnosť bola odsúhlasená KPÚ na vyhotovených vzorových oknách. Ako vzor repliky historických okien, ktoré verejný obstarávateľ požaduje dodať a osadiť, slúži vzor už vyrobeného okna, ktoré bude uchádzačom predvedené na obhliadke v priestoroch mestskej tržnice. 
Celkové množstvo okien: 38 ks, z toho niektoré budú realizované umelecko remeselnou obnovou a niektoré budú nahradené ako repliky pôvodných historických okien.  Spôsob realizácie určí Krajský pamiatkový ústav v Nitre.
Verejný obstarávateľ umožní obhliadku miesta, v termíne na základe dohody medzi verejným obstarávateľom a záujemcom. Na mieste obhliadky nebudú zúčastneným zodpovedané žiadne otázky, ale bude im iba umožnená obhliadka mieste. Ako vzor repliky historických okien, ktoré verejný obstarávateľ požaduje dodať a osadiť, slúži vzor už vyrobeného okna, ktoré bude uchádzačom predvedené na obhliadke v priestoroch mestskej tržnice. V prípade, ak na základe obhliadky vzniknú nejaké otázky, je možné ich verejnému obstarávateľovi zaslať prostredníctvom komunikačného rozhrania sw. Josephine. 
7. Predpokladaná hodnota zákazky: 124 538 eur bez DPH
 Hlavné podmienky financovania a platobné dojednania: Predmet zákazky bude financovaný z rozpočtu verejného obstarávateľa, rozpočtová kapitola odboru investičnej výstavby a rozvoja – Obnova Mestskej tržnice.
8. Variantné riešenia a možnosť rozdelenia zákazky: Ponuka s variantným riešením nebude prijatá. Uchádzač predloží ponuku na celý predmet zákazky
9. Podmienky účasti:
- Osobné postavenie 
a) podľa § 32 ods.1 písm. e) zákona o verejnom obstarávaní uchádzač preukazuje oprávnenie poskytovať službu, ktorá je predmetom zákazky
Uvedené ustanovenie uchádzač preukáže v súlade s § 32 ods. 2 písm. e) zákona o verejnom obstarávaní doloženým dokladom o oprávnení poskytovať predmet zákazky.
b) podľa § 32 ods. 1 písm. f) zákona o verejnom obstarávaní uchádzač preukazuje skutočnosť, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
Uvedené ustanovenie uchádzač preukáže v súlade s § 32 ods. 2 písm. f) doloženým čestným vyhlásením.(Príloha č. 2)
· Ekonomické a finančné postavenie
Nepožaduje sa.
· Technická alebo odborná spôsobilosť
	Nepožaduje sa.

10. Lehota zhotovenie diela: Lehota realizácie zákazky je dva roky od účinnosti zmluvy, avšak podmienkou je postupné zhotovovanie a osádzanie diela.
[bookmark: _GoBack]11. Lehota na predloženie ponuky do: 4.7.2022, do 10:00 hod.
Ponuky možno predložiť elektronicky v systéme JOSEPHINE (http://www.josephine.probiz.com).
JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia  na doméne https://josephine.proebiz.com.
Verejný obstarávateľ bude pri komunikácii s uchádzačmi resp. záujemcami prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. 
Verejný obstarávateľ odporúča záujemcom, aby si prečítali zverejnený manuál JOSEPHINE (https://josephine.proebiz.com) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov). 
12. Obsah ponuky:
Ponuka musí byť predložená v slovenskom/českom jazyku, prípadne v inom jazyku a úradne preložená do slovenského jazyka.
Ponuka musí obsahovať:
1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 1).
2. Čestné vyhlásenie podľa § 32 ods. 1 písm. f) zákona o verejnom obstarávaní (Príloha k výzve č. 2).
3. Návrh uchádzača na plnenie kritérií (Príloha k výzve č. 3).
4. Doplnenú a podpísanú Kúpnu zmluvu (Príloha k výzve č. 4)

13. Vyhodnotenie ponúk:
Otváranie a vyhodnocovanie ponúk sa uskutoční v sídle verejného obstarávateľa. 
Po vyhodnotení predložených ponúk  bude úspešnému uchádzačovi oznámené, že jeho ponuka sa prijíma  a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.  

14. Kritériá na vyhodnotenie ponúk:
Kritériom na vyhodnotenie ponúk je najnižšia celková cena za sumár jednotkových cien za umelecko remeselnú obnovu okna, výrobu repliky okna, provizórne okno a prekrytie stavebného otvoru OSB doskou, uvedená v eurách vrátane DPH.
Uchádzač uvedie vo svojej ponuke cenu bez DPH, sadzbu DPH a celkovú cenu s DPH. Ak uchádzač nie je platiteľom DPH, uvedie cenu celkovú a na skutočnosť, že nie je platcom DPH upozorní v ponuke. Za úspešnú bude označená ponuka s najnižšou predloženou cenou za celý predmet zákazky v EUR vrátane DPH. 
15. Elektronická aukcia: 
Elektronická aukcia nebude použitá
16. Dôvody na zrušenie zákazky s nízkou hodnotou:
- nebola predložená ani jedna ponuka, 
- ani jeden uchádzač nesplnil podmienky  „Výzvy na predkladanie ponúk“,
- zmenili sa okolnosti, za ktorých bola zákazka s nízkou hodnotou vyhlásená,
- verejný obstarávateľ môže zrušiť použitý postup zadávania zákazky s nízkou hodnotou aj v prípade, že ponuka úspešného uchádzača prevyšuje predpokladanú hodnotu zákazky,
- verejný obstarávateľ môže zrušiť použitý postup zadávania zákazky s nízkou hodnotou aj v prípade, že bola predložená iba jedna ponuka.
 
17. Ďalšie informácie:
- verejný obstarávateľ neposkytne preddavkovú platbu.

V Nitre dňa 16.6.2022

Prílohy: 
Príloha č. 1 – Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny 
                      kontakt, e-mailový kontakt, bankové spojenie, IBAN)
Príloha č. 2 – Čestné vyhlásenie
Príloha č. 3 – Formulár cenovej ponuky,
Príloha č. 4 – Podpísaný návrh zmluvy
Príloha č. 5 - Rozhodnutie KPU k celkovej obnove NKP Kasáreň  - KPU – 2019/19230-3/66816/KRM
Príloha č. 6 - Rozhodnutie KPU k obnove okien - KPUNR-2017/5392-2/11273/KRM 
Príloha č. 7 - Inventarizácia časti okien býv. kasární (tržnice) na Štefánikovej triede v Nitre, spracovateľ Peter   
                     Buday a Ing. Arch. Lýdia Chovancová Budayová, PhD., Nitra, november 2019

image1.wmf

oleObject1.bin

